Fót Város Önkormányzata Képviselő-testületének .../.... (...) önkormányzati rendelete
a közterület használat szabályairól szóló 1/2023. (I. 27.) önkormányzati rendelet módosításáról
Fót Város Önkormányzatának Képviselő-testülete az Alaptörvény 32. cikk (2) bekezdésében biztosított eredeti jogalkotói hatáskörében és a mozgóképről szóló 2004. évi II. törvény 37. § (4) bekezdésben kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. és 14. pontjában meghatározott feladatkörében eljárva a következőket rendeli el:
1. §
A közterület használat szabályairól szóló 1/2023. (I. 27.) önkormányzati rendelet 12. § (1) bekezdése helyébe a következő rendelkezés lép:
„(1) Üzemképtelen, roncs jármű nem tárolható közterületen.”
2. §
A közterület használat szabályairól szóló 1/2023. (I. 27.) önkormányzati rendelet 1. melléklete helyébe az 1. melléklet lép.
3. §
Ez a rendelet 2023. május 1-jén lép hatályba.

Fót, 2023. április …




	dr. Vass György
	dr. Mihályi Zsolt Apor

	polgármester
	jegyző

1. melléklet az .../... . (... . ... .) önkormányzati rendelethez
„1. melléklet az 1/2023. (I. 27.) önkormányzati rendelethez
A közterület használat díjának mértéke
	
	Közterület használat célja
	Díj mértéke

	1
	A közterületbe benyúló: üzlethomlokzat, kirakatszekrény, üzleti védőtető, mindenféle hirdető-berendezés egyéb alternatív reklámhordozó (szendvicsember, fényreklám, stb.), cég- és címtábla elhelyezése
	800,- Ft/nm/hó

	2
	Utcabútor, önálló hirdető- berendezések, hirdetőtáblák, figyelmeztető- és tájékoztató táblák elhelyezése
	2.500,- Ft/nm/hó

	3
	Az utcai árusító automaták (pl.: ital, közlekedési jegy, ATM stb.), csomagautomaták felállítása, fennmaradása
	2 nm alatt 5.000,-Ft/hó,
2 nm felett 10.000,-Ft/hó

	4
	Önkormányzati hirdető táblán hirdetés, plakát
	Térítésmentes

	5
	Parkolóhely használata - abban az esetben, amikor az építési telken végzendő tevékenységhez szükséges gépjárművek elhelyezése nem megoldott
	1.000,- Ft/db/hó

	6
	Egyes létesítményekhez a közút területén kívül szükséges gépjármű-várakozóhelyek biztosítása
	2.500,- Ft/db/hó

	7
	Építési munkával kapcsolatos létesítmények (pl. építési állványzat, munkaterület körülhatárolása, tároló és tartozékai, stb.), valamint építő- és tüzelőanyagok, törmelékek nem közúton történő elhelyezése, tárolása, amennyiben annak időtartama a 72 órát meghaladja
	500,- Ft/nm/hó, de min. 2.000,- Ft/hó

	8
	Konténer közterületre történő kihelyezése, amennyiben annak időtartama a 72 órát meghaladja
	600,- Ft/db/nap

	9
	Alkalmi- és mozgóárusítás, szolgáltató fülke, pavilon működése, a már meglévő árusítóhelyek, üzleti tevékenységgel kapcsolatos kirakodásás (max. 4 nm-ig), szolgáltató tevékenység végzése, illetőleg árubemutató létesítése
	alkalmi- és mozgóárusítás, árubemutató: 500,- Ft / nm / nap

	10
	
	60. életévét betöltött, őstermelő, fóti állandó lakos, max. 5nm-ig: Térítésmentes

	11
	
	üzleti tevékenységgel kapcsolatos kirakodás (max. 4 nm): 600,- Ft/nm/hó

	12
	
	szolgáltató fülke, pavilon: 1.000,- Ft/nm/hó

	13
	Közterület egyéb turisztikai, kereskedelmi, vendéglátó-ipari hasznosítása (pl.: vendéglátó-ipari terasz, előkert),
	1.000,- Ft/nm/hó

	14
	A közlekedésben való részvétel feltételeivel nem rendelkező, vagy a közlekedésben részt nem vevő járművek reklámhordozó céllal való elhelyezése, tárolása
	1.000,- Ft/nm/hó

	15
	Cirkusz (a felállítástól számítva az elbontás megkezdéséig)
	11.500,- Ft/nap

	16
	Mozgó vidámpark (a felállítástól számítva az elbontás megkezdéséig)
	11.500,- Ft/nap

	17
	Mutatványos tevékenységgel kapcsolatos területfoglalás (lakókocsi, céllövölde, tehergépkocsi, stb. parkolása), illetve üzemeltetés nélküli esetben
	120,- Ft/nm/nap


”

Általános indokolás
Fót Város Önkormányzat Képviselő-testülete 2023. januárjában döntött a közterület használatáról szóló új rendelet elfogadásáról. A korábbi szabályozás avultsága, valamint jogtechnikai pontatlansága miatt indokolttá vált új rendelet megalkotása. 
A jogszabály gyakorlati alkalmazása során technikai hibát észlelt a jogalkalmazó. A rendelet közterület használati díjtételeket tartalmazó 1. melléklet táblázatban nem került feltüntetésre a pavilonokra irányadó díjtétel, valamint a rendelet 12. §-ában a roncs autók közterületen történő tárolás tiltását az üzemképtelen gépjárművekre is indokolt kiterjeszteni.
Részletes indokolás
Az 1. §-hoz 
A tervezet a roncs autók közterületen történő tárolásának tiltását kiterjeszti az üzemképtelen járművekre is.
A 2. §-hoz 
Az 1. melléklet közterület használati díjtételeket tartalmazó táblázatba beépítésre került a pavilonokra vonatkozó díjtétel.
A 3. §-hoz 
Hatályba léptető rendelkezést tartalmaz.
















ELŐZETES HATÁSVIZSGÁLATI LAP
a közterület használat szabályairól szóló 1/2023. (I.27.) önkormányzati rendelet módosításához
1. Társadalmi hatások

A település közterületeinek használata elengedhetetlen és meghatározó egy város életében. A közterületek használata eltérő formában jelenik meg a mindennapokban, például gépjármű parkoláskor, árusítás vonatkozásában, karbantartások felújítások esetében, rendezvények, események alkalmával. Lehetetlen teljes körűen felsorolni, hogy miként vesszük igénybe napi szinten a lakókörnyezetünk közterületeit. 

2. Gazdasági, költségvetési hatások
A jogszabály gyakorlati alkalmazása során technikai hibát észlelt a jogalkalmazó. A rendelet közterület használati díjtételeket tartalmazó 1. melléklet táblázatban nem került feltüntetésre a pavilonokra irányadó díjtétel.

3. Környezeti hatások

A közterület használat szigorúbb feltételeinek megállapítása a környezet védelmét is szolgálja, ugyanis a tervezet rögzíti az üzemképtelen járművek közterületen tárolásának tilalmát.

4. Egészségügyi hatások

A rendelet elfogadásának közvetlen egészségügyi hatása nincsen.

5. Adminisztratív terheket befolyásoló hatások

A rendelet elfogadásával a bírságolás szélesebb körű alkalmazásával az adminisztratív terhek növekednek.

6. A jogszabály megalkotásának szükségessége, a jogalkotás elmaradásának várható következmények
A jogszabály gyakorlati alkalmazása során technikai hibát észlelt a jogalkalmazó. A rendelet közterület használati díjtételeket tartalmazó 1. melléklet táblázatban nem került feltüntetésre a pavilonokra irányadó díjtétel, valamint a rendelet 12. §-ában a roncs autók közterületen történő tárolás tiltását az üzemképtelen gépjárművekre is indokolt kiterjeszteni.

7. A jogszabály alkalmazásához szükséges személyi, tárgyi, szervezeti és pénzügyi feltételek

A rendelet elfogadásához szükséges személyi, szervezeti, pénzügyi feltételek rendelkezésre állnak. 

